techiaith/cofnodycynulliad_en-cy huggingface dataset:
English: Well, I agree entirely with what was set out by Llyr, namely that what we want to achieve here is to empower young people to be able to state their voice clearly on any subject that's of interest or priority to them. And, so, the question is: what will be the relationship between the youth parliament and our Parliament and the different committees in the Parliament? I think that it's not me, or everyone here - we won't have the answers for that, but the young people in the first youth parliament. And I think that, as a matter of principle, we should allow those young people to decide on how they want to influence our policies, how they want to influence our processes, and what kind of engagement work that they want to do with the different committees and the legislation that is going through this place. All I will say is that I hope that we, as Members and committees, and as a Government, will all be open to collaboration and to listening to our young people. It is an interesting question about whether the younger people will be over-influenced by the older people. My experience from this place - the older Parliament, if I can call it that - is that the younger people aren't drowned out by the older people in the older age range. I do sense that that won't be true in the youth parliament as well. I do hope that everyone, from the outset, will be treated equally.
Welsh: Wel, rydw i'n cytuno'n llwyr gyda'r hyn sy'n cael ei osod allan gan Llyr; yr hyn rydym ni eisiau ei gyflawni fan hyn yw i rymuso pobl ifanc i fedru datgan eu llais yn glir ar unrhyw bwnc sydd o ddiddordeb ac o flaenoriaeth iddyn nhw. Ac, felly, y cwestiwn yw: beth fydd y berthynas rhwng y senedd ieuenctid a'n Senedd ni a'r amrywiol bwyllgorau yn y Senedd? Nid wyf fi'n credu mai fi, na ni fan hyn, sydd biau'r ateb i hynny, ond y bobl ifanc fydd yn y senedd ieuenctid gyntaf. Rydw i'n credu y dylem ni, fel mater o egwyddor, ganiatáu i'r bobl ifanc hynny benderfynu ar sut maen nhw eisiau dylanwadu ar ein polisïau ni, sut maen nhw eisiau dylanwadu ar ein prosesau ni, pa fath o waith cysylltu maen nhw eisiau ei wneud gyda'r amrywiol bwyllgorau a phynciau a deddfwriaeth sy'n mynd drwy'r lle yma. Y cyfan ddywedaf i yw: rydw i'n gobeithio y byddwn ni, fel Aelodau, fel pwyllgorau, fel Llywodraeth, i gyd yn agored i gydweithio ac i wrando ar ein pobl ifanc ni. Mae'n gwestiwn diddorol ynglŷn ag a fydd y rhai ifancaf yn cael eu gorddylanwadu gan y rhai hŷn. Fy mhrofiad i fan hyn o'r Senedd hŷn - os caf i alw'r Senedd yma'n hynny - yw nad yw'r rhai ifancaf ddim yn cael eu boddi allan gan y rhai hŷn yn yr oedran uwch, ac rydw i'n rhyw synhwyro, gobeithio, na fydd hynny, yn sicr, ddim yn wir yn y senedd ieuenctid hefyd, ac rydw i'n gobeithio y bydd pob un, o'r cychwyn cyntaf, yn cael eu trin yn gyfartal.
English: Thank you, Bethan. It is delightful that some of the younger Members that we have here in this Senedd have led the debate on ensuring that we have a youth parliament. I am grateful to Bethan and others who have ensured that that discussion has stayed at the top of the agenda, and also to state that the youth parliament will have their own opinions - diverse opinions - and that they'll be free to have their own opinions, and for those opinions to be uncomfortable and unexpected for us, as Members of the Assembly or the Government, on whatever point or subject that they choose. The fact that there is an electronic voting system is very exciting. I'm really pleased that we've succeeding in establishing that. How long will it take us to establish an electronic voting system for general elections for local government and national Government here in Wales? That's an issue that's beyond the scope of my statement this afternoon. In terms of the involvement of young people with political parties, when we consulted young people about the youth parliament, there was a strong opinion expressed in that consultation that they didn't want the political parties to claim ownership of this youth parliament, or even to hijack, almost, the youth parliament. So, we haven't created a system that promotes that - [ Interruption.]
Welsh: Diolch, Bethan. Mae'n hyfryd bod rhai o'r Aelodau ifancaf sydd gyda ni yn y Senedd yma wedi bod yn bobl sydd wedi arwain ar y drafodaeth ar sicrhau cael senedd ieuenctid. Rydw i'n ddiolchgar i Bethan a phawb arall sydd wedi sicrhau bod y drafodaeth yna wedi aros ar dop yr agenda, a hefyd i ddatgan y bydd gan y senedd ieuenctid eu barn eu hunain - amrywiol farn hefyd - ac fe fydd yn rhydd iddyn nhw gael eu barn eu hunain, ac i'r farn yna fod yn anghyffyrddus ac yn annisgwyl i ni, fel Aelodau Cynulliad neu fel Llywodraeth, ar ba bynnag bwynt ac ar ba bynnag bwnc y byddan nhw'n ei ddewis. Mae'r ffaith bod yna system bleidleisio electronig yn gyffrous iawn. Rydw i'n really falch ein bod ni wedi llwyddo i sefydlu hynny. Pa mor hir y gwneith hi gymryd i ni sefydlu system o bleidleisio electronig ar gyfer etholiadau cyffredinol llywodraeth leol a Llywodraeth genedlaethol yma yng Nghymru? Mae hwnnw'n fater tu hwnt i sgôp fy natganiad i'r prynhawn yma. O ran ymwneud pobl ifanc â phleidiau gwleidyddol, pan wnaethom ni ymgynghori â phobl ifanc ynglŷn â'r senedd ieuenctid, roedd yna farn gref yn yr ymgynghoriad yna nad oedden nhw eisiau i bleidiau gwleidyddol berchnogi'r gyfundrefn yma o senedd ieuenctid, neu hyd yn oed i bleidiau gwleidyddol i herwgipio, bron, y senedd ieuenctid. Ac felly, nid ydym ni wedi creu cyfundrefn sydd yn hyrwyddo hynny - [ Torri ar draws.]
English: Trying to prove your youthful credentials there, David Rees. [ Laughter.]
Welsh: Ceisio profi eich bod yn dal yn ifanc yno, David Rees. [ Chwerthin.]
English: Anyone who registers to be a candidate for the youth parliament will put together a very brief manifesto, and they will outline, very briefly, their priorities, and then they will have the right to expand on that in that summary, then, in terms of their interests, their subject interests and their political interests, and their values, and so forth. That will be for them to decide at that point. And then our intention is that we give an opportunity to the members to meet regionally - logistically, that is much easier to do at times - so that they can do more detailed work with youth groups and other groups, and to develop ideas that emerge from their areas and regions as well, so that we do the work that's not just about meeting in this place three times over a period of two years, but is more broadly framed than that, and gives a much fuller opportunity for those young elected members.
Welsh: Mi fydd unrhyw un sydd yn cofrestru i fod yn ymgeisydd i'r senedd, fe fyddan nhw yn rhoi at ei gilydd faniffesto byr iawn yn amlinellu yn fyr iawn eu blaenoriaethau nhw, ac fe fydd yr hawl ganddyn nhw i ymhelaethu yn y crynodeb hynny, wedyn, eu diddordebau, eu diddordebau pwnc a'u diddordebau gwleidyddol, a'u gwerthoedd, ac yn y blaen. Bydd hynny yn fater iddyn nhw ar y pwynt yna. Ac wedyn ein bwriad ni yw ein bod ni'n rhoi cyfle i'r aelodau hefyd gwrdd yn rhanbarthol - logistically, mae hynny gymaint yn haws i'w wneud ar adegau - fel eu bod nhw'n gallu gwneud gwaith mwy manwl, mwy dwys, gyda grwpiau ieuenctid a grwpiau eraill, ac i ddatblygu syniadau sydd yn dod o'u hardaloedd a'u rhanbarthau yn ogystal hefyd, fel ein bod ni yn gwneud y gwaith sydd ddim dim ond amboutu cwrdd yn y lle yma dair gwaith dros ddwy flynedd, ond sydd yn dipyn ehangach na hynny, ac yn rhoi cyfle llawer yn fwy llawn i'r aelodau etholedig ifanc hynny.
English: Item 6 on the agenda this afternoon is a debate on the Petitions Committee's report on petition P-05-785, 'Suspend Marine Licence 12/45/ML to dump radioactive marine sediments from the Hinkley Point nuclear site into Wales coastal waters off Cardiff'. I call on the Chair of the committee to move the motion - David Rowlands.
Welsh: Eitem 6 ar yr agenda y prynhawn yma yw dadl ar adroddiad y Pwyllgor Deisebau ar ddeiseb P-05-785, 'Atal Trwydded Forol 12/45/ML i ollwng gwaddodion morol ymbelydrol o safle niwclear Hinkley Point yn nyfroedd glannau Cymru ger Caerdydd'. Galwaf ar Gadeirydd y pwyllgor i wneud y cynnig - David Rowlands.
English: Of course, I've had many representations and concerns raised by constituents, and one point relates to the recent sampling and analysis that you refer to. It has been raised with me that it doesn't necessarily establish the safety of deep-dredged material. So, I just wonder, from your consideration as a member of the committee receiving evidence, do you consider that further sampling of deep sediments is necessary?
Welsh: Wrth gwrs, mae etholwyr wedi mynegi pryderon a gwneud llawer o sylwadau, ac mae un pwynt yn ymwneud â'r samplau a'r dadansoddiadau diweddar y cyfeiriwch atynt. Cafodd ei ddwyn i fy sylw nad yw o reidrwydd yn sefydlu diogelwch deunydd carthu dwfn. Felly, o'ch ystyriaethau fel aelod o'r pwyllgor sy'n derbyn tystiolaeth, tybed a ydych yn credu bod angen gwneud gwaith samplu pellach ar waddodion dwfn?
English: Just a moment. I do think we have a problem regarding the public understanding of these issues and the engagement with the public, and I will address that. But if we are going to ride roughshod over the established norms of scientific internationally accepted practice, as is conducted by states all over the world, then we're in a very, very difficult position, and I do urge Members to bear that at the forefront of their minds. I will give way, if you still want to intervene.
Welsh: Un eiliad. Rwy'n credu bod gennym broblem ynglŷn â dealltwriaeth y cyhoedd o'r materion hyn a'r ymgysylltiad â'r cyhoedd, ac rwyf am roi sylw i hynny. Ond os ydym yn mynd i sathru ar draws safonau gwyddonol sefydledig a dderbynnir yn rhyngwladol, fel y cânt eu harfer gan wladwriaethau ledled y byd, yna rydym mewn sefyllfa anodd iawn, ac rwy'n annog yr Aelodau i gofio hynny. Fe ildiaf, os ydych yn dal i fod eisiau ymyrryd.
English: Yes, I'm doing a comparison, really, between what has happened in Kosovo, with the mud there, as a result of the weapons used, where they tested via gamma spectrometry, alpha spectrometry and also plasma-mass spectrometry. Unfortunately, all EDF have done is just one of those, so there are several plutoniums that it is impossible to detect with the testing that EDF have undertaken - they've only done alpha spectrometry.
Welsh: Ydw, rwy'n gwneud cymhariaeth, mewn gwirionedd, rhwng yr hyn sydd wedi digwydd yn Kosovo, gyda'r mwd yno, o ganlyniad i'r arfau a ddefnyddiwyd, lle y gwnaed prawf sbectrometreg pelydr gama, sbectrometreg alffa a hefyd sbectrometreg màs plasma. Yn anffodus, y cyfan y mae EDF wedi'i wneud yw un yn unig o'r rheini, felly mae sawl plwtoniwm sy'n amhosibl eu canfod gyda'r profion y mae EDF wedi'u cynnal - sbectrometreg alffa yn unig a wnaethant.
English: Well, my understanding of the evidence is that that internationally accepted methodology could have detected the need to examine specifically for the other contaminants that you have referred to. And you've put that on record, and it is for others now to point to evidence if it so exists. Can I just say that we've already heard that the data has been made available to the campaign? Now, I do understand there's a problem about interrogating that data because of software issues, but the basic -
Welsh: Wel, fy nealltwriaeth i o'r dystiolaeth yw y gallai'r fethodoleg honno a dderbynnir yn rhyngwladol fod wedi canfod yr angen i edrych yn benodol am yr halogion eraill y cyfeirioch chi atynt. Ac rydych wedi dweud hynny ar goedd, a mater i eraill yn awr yw tynnu sylw at dystiolaeth os yw'n bodoli. A gaf fi ddweud ein bod eisoes wedi clywed bod y data ar gael i'r ymgyrchwyr? Nawr, rwy'n deall bod yna broblem ynghylch astudio'r data hwnnw oherwydd problemau meddalwedd, ond -
English: Would you give way again?
Welsh: A wnewch chi ildio eto?
English: Just a moment. But the basic transparency of sharing of the information cannot be contested. Again, I think we should do something to ensure that it can be then interpreted by as wide a range of people as want to look at it, but it is not a closed procedure. I know you're interested in this issue very deeply and you will make your own contribution, but if you want to intervene again, this last time.
Welsh: Un eiliad. Ond ni ellir herio tryloywder sylfaenol rhannu'r wybodaeth. Unwaith eto, credaf y dylem wneud rhywbeth i sicrhau y gellir ei ddehongli wedyn gan amrywiaeth mor eang o bobl ag sy'n awyddus i edrych ar y mater, ond nid yw'n weithdrefn gaeedig. Gwn fod gennych ddiddordeb mawr iawn yn y mater hwn ac y byddwch yn gwneud eich cyfraniad eich hun, ond os ydych am ymyrryd eto, dyma'r tro diwethaf.
English: Thank you, but, in terms of transparency, the raw data was not transferred; it's been disposed of. That's a fact.
Welsh: Diolch i chi, ond o ran tryloywder, ni throsglwyddwyd y data crai; cafwyd gwared arno. Mae hynny'n ffaith.
English: I will speak briefly about the work that we did as a committee. I'm grateful to the clerks and the team for their work in putting a report together, and doing that in a short time. It's important that we do remember what that timetable was. The licence was approved back in 2014 following an application two years before that, if I remember rightly, but this didn't come to the public's attention, not broadly anyway, until autumn last year, with the work supposed to start on moving the mud in a couple of weeks from now. But the fact that those concerns haven't been raised until late in the process doesn't make those concerns less valid. And that's what my starting point was in terms of considering this issue. I congratulate the campaigners for the forensic detail of the evidence and their analysis of the evidence that they had. The evidence that they gave us as a committee was a great contribution to our work, and I hope that that evidence is reflected in the report that was summarised by the Chair. Now, the outcome of the work that we did - at least, I thought - was that there was scope to do further work and have further inquiries in order to give assurance to people that all the possible information is in our possession and that that information has been presented fully. There has been discussion about the nature of that information and how accessible that information was. And I did suggest that more testing could be done, particularly on the depth, because there was concern about that. What CEFAS said was this:
Welsh: Mi siaradaf innau yn fyr am y gwaith a wnaed gennym ni fel pwyllgor. Rydw i'n ddiolchgar i'r clercod a'r tîm am eu gwaith yn tynnu'r adroddiad at ei gilydd, a gwneud hynny mewn amser digon byr. Mae'n bwysig rydw i'n meddwl ein bod ni'n cofio beth oedd yr amserlen yna. Mi gafodd y drwydded ei chymeradwyo nôl yn 2014 yn dilyn cais ddwy flynedd cyn hynny, os ydw i'n cofio yn iawn, ond ddaeth hyn ddim at sylw y cyhoedd, yn eang beth bynnag, tan yr hydref y llynedd, efo'r gwaith i fod i ddechrau ar symud y mwd o fewn mater o wythnosau o rŵan. Ond nid ydy'r ffaith nad oedd y pryderon wedi cael eu codi tan yn hwyr yn y broses yn gwneud y pryderon yna yn llai dilys. A dyna oedd fy mhwynt cychwyn i wrth ystyried y mater yma. Rydw i yn llongyfarch yr ymgyrchwyr am fanylder fforensig y dystiolaeth a'u dadansoddiad nhw o'r dystiolaeth a oedd ganddyn nhw, a'r dystiolaeth rhoddon nhw i ni fel pwyllgor oedd yn gyfraniad mawr, mawr at ein gwaith ni ac rydw i'n gobeithio bod y dystiolaeth yna'n cael ei adlewyrchu yn yr adroddiad gafodd ei grynhoi gan y Cadeirydd. Rŵan, canlyniad y gwaith a wnaethom ni - ar y lleiaf, roeddwn i'n ei feddwl - oedd bod yna le i wneud gwaith pellach a chynnal ymchwiliadau pellach er mwyn rhoi sicrwydd i bobl bod yr holl wybodaeth bosib gennym ni, a bod yr wybodaeth yna hefyd wedi cael ei chyflwyno yn gyflawn. Mae yna drafod wedi bod ynglŷn a natur y wybodaeth a pha mor hygyrch oedd yr wybodaeth yna. Mi wnes i'r awgrym y gallai rhagor o brofion gael eu cynnal, yn enwedig ar ddyfnder, oherwydd bod yna bryder am hynny. Beth ddywedodd CEFAS oedd hyn:
English: 'If that is a requirement to allay public perception, we would be very happy to do that We could make it more transparent in terms of how that assessment is done'.
Welsh: Os yw hynny'n ofyniad i dawelu'r canfyddiad cyhoeddus, byddem yn hapus iawn i wneud hynny Gallwn ei wneud yn fwy tryloyw o ran sut y gwneir yr asesiad hwnnw.
English: Thank you very much for calling me to speak in this debate, and thanks very much to the petitioners for bringing these important points to our attention. I'm not actually on this committee, so I wasn't present to hear some of these discussions in detail, but I have certainly been approached by many people in my constituency and by different petitioners. In a fairly short contribution, what I'd really like to say is that I feel that the depth of concern is there and that people have not been reassured by the responses that have come from NRW and that have come from other agencies. It does seem to me very important that we do absolutely the maximum we can to ensure we know what is in the sediment that is being dumped so close to us here in Cardiff. So, I would certainly support the recommendation of the Petitions Committee that there should be further samples taken, and I would speak in support as well of Mike Hedges's contribution, because I think that it is our utmost duty to keep our population safe and that we should do all we possibly can to ensure that everything we can do is done. I do think that the independent academic research would be a way forward. I certainly accept what David Melding has said - that at some point you have to have a trust in what agencies may say that are giving genuine scientific, independent views - but I don't really think we're actually at that stage from what I've heard. I think there is a clear case for having further samples taken, and I hope that that will happen.
Welsh: Diolch yn fawr iawn am alw arnaf i siarad yn y ddadl hon, a diolch yn fawr iawn i'r deisebwyr am dynnu fy sylw at y pwyntiau pwysig hyn. Nid wyf ar y pwyllgor hwn, felly nid oeddwn yn bresennol i glywed rhai o'r trafodaethau hyn yn fanwl, ond yn sicr mae llawer o bobl yn fy etholaeth a deisebwyr gwahanol wedi ei ddwyn i fy sylw. Mewn cyfraniad gweddol fyr, yr hyn yr hoffwn ei ddweud mewn gwirionedd yw fy mod yn teimlo bod yna bryder dwfn ynghylch hyn ac nad yw pobl wedi'u calonogi gan yr ymatebion a gawsant gan Cyfoeth Naturiol Cymru a chan asiantaethau eraill. Mae'n ymddangos i mi yn bwysig iawn ein bod yn gwneud cymaint a allwn i sicrhau ein bod yn gwybod beth sydd yn y gwaddodion sy'n cael ei ollwng mor agos atom yma yng Nghaerdydd. Felly, buaswn yn sicr yn cefnogi argymhelliad y Pwyllgor Deisebau y dylid cael rhagor o samplau, a buaswn yn cefnogi cyfraniad Mike Hedges hefyd, oherwydd credaf mai ein dyletswydd pennaf yw cadw ein poblogaeth yn ddiogel ac y dylem wneud pob dim a allwn i sicrhau bod popeth y gallwn ei wneud yn cael ei wneud. Rwy'n credu y byddai ymchwil academaidd annibynnol yn ffordd ymlaen. Yn sicr, rwy'n derbyn yr hyn a ddywedodd David Melding - fod yn rhaid i chi gael ymddiriedaeth ar ryw bwynt yn yr hyn y bydd asiantaethau yn ei ddweud sy'n rhoi barn wyddonol annibynnol go iawn - ond nid wyf yn meddwl mewn gwirionedd ein bod ar y cam hwnnw o'r hyn a glywais. Credaf fod yna achos clir dros gasglu samplau pellach, a gobeithio y bydd hynny'n digwydd.
English: Thank you. Janet - [ Interruption.] Can I just address the public gallery? It's great that you're here, it's great that you're taking an interest, but please, you cannot shout out. I don't mind you clapping, but we can't have any shouting out because that does disrupt our proceedings. So, it's great that you're here, it's great that you've got a real interest in this, but please don't disrupt our proceedings. Janet Finch-Saunders.
Welsh: Diolch. Janet - [ Torri ar draws.] A gaf fi siarad â'r oriel gyhoeddus? Mae'n wych eich bod chi yma, mae'n wych eich bod yn cymryd diddordeb, ond os gwelwch yn dda, ni chewch weiddi. Nid oes ots gennyf eich bod yn curo dwylo, ond ni allwn gael unrhyw weiddi gan fod hynny'n amharu ar ein trafodion. Felly, mae'n wych eich bod chi yma, mae'n wych fod gennych ddiddordeb mawr yn hyn, ond os gwelwch yn dda peidiwch ag amharu ar ein trafodion. Janet Finch-Saunders.
English: Thank you, Deputy Presiding Officer. I'm really pleased that this actually has found its way to a debate here in the Siambr of the National Assembly for Wales, because, as has been pointed out, 7,171 signatures came in on this petition. Now, I know it's been said that we are not environmental scientists or marine environmental scientists. I'm an Assembly Member, but I'm there to represent my constituents. I'm also, in the more corporate working of this Assembly, there to represent any constituent, due to my membership of the committee, who I feel has some valid and just considerations that need to be taken into account. I have been a little bit disappointed by NRW's approach to this committee and the reluctance, in some ways, for us to have the information provided for us so that we could actually formulate a report that was based as much as possible on real evidence.
Welsh: Diolch ichi, Ddirprwy Lywydd. Rwy'n falch iawn fod hyn wedi gwneud ei ffordd i ddadl yma yn Siambr Cynulliad Cenedlaethol Cymru, oherwydd, fel y nodwyd, cafwyd 7,171 o lofnodion ar y ddeiseb hon. Nawr, rwy'n gwybod ei fod wedi'i ddweud nad ydym yn wyddonwyr amgylcheddol na'n wyddonwyr amgylcheddol morol. Rwy'n Aelod Cynulliad, ond rwyf yno i gynrychioli fy etholwyr. Rwyf hefyd, yng ngwaith mwy corfforaethol y Cynulliad hwn, oherwydd fy aelodaeth o'r pwyllgor, yno i gynrychioli unrhyw etholwr y teimlaf fod ganddynt ystyriaethau dilys a chyfiawn sy'n galw am ystyriaeth. Rwyf wedi bod braidd yn siomedig gan ymateb Cyfoeth Naturiol Cymru i'r pwyllgor hwn a'u hamharodrwydd, mewn rhai ffyrdd, i ni gael y wybodaeth wedi'i darparu ar ein cyfer fel y gallem lunio adroddiad a oedd yn seiliedig i'r graddau sy'n bosibl ar dystiolaeth go iawn.
English: - in this application, and if they want to restore the trust of the Petitions Committee and some of our Assembly Members, I think it is incumbent of them to do further testing.
Welsh: - yn y cais hwn, ac os ydynt am adfer ymddiriedaeth y Pwyllgor Deisebau a rhai o'n Haelodau Cynulliad, credaf ei bod yn ddyletswydd arnynt i wneud rhagor o brofion.
English: There are people demonstrating outside today, and I was the only Assembly Member to attend. I know that the campaigners found that very, very disappointing. In total, there are over 100,000 people who have signed various petitions about this. I'd like to start with an indisputable fact, because by allowing the 300,000 tonnes of mud from outside Hinkley Point to be dumped in Welsh waters, we are enabling the UK and Chinese Governments to build a nuclear power station. Now, Plaid Cymru is completely opposed to nuclear power, because if we look at very recent history - Fukushima, Chernobyl, and further back, Three Mile Island - we're always told that nuclear energy is safe, but accidents keep on occurring. I'm glad to hear that there is opposition from Plaid Cymru to this proposal today. I'm also happy to give way if, maybe, Rhun ap Iorwerth would like to give a clear statement opposing the new nuclear reactor in Ynys Môn. No? That's -
Welsh: Mae yna bobl yn protestio y tu allan heddiw, a fi oedd yr unig Aelod Cynulliad yn bresennol. Gwn fod yr ymgyrchwyr yn siomedig iawn ynglŷn â hynny. Gyda'i gilydd, mae dros 100,000 o bobl wedi llofnodi deisebau amrywiol ynglŷn â hyn. Hoffwn ddechrau gyda ffaith ddigamsyniol, oherwydd drwy ganiatáu i 300,000 o dunelli o fwd o'r tu allan i Hinkley Point gael ei ollwng yn nyfroedd Cymru, rydym yn galluogi Llywodraeth y DU a Llywodraeth Tsieina i adeiladu gorsaf niwclear. Nawr, mae Plaid Cymru yn gwrthwynebu ynni niwclear yn llwyr, oherwydd os edrychwn ar hanes diweddar iawn - Fukushima, Chernobyl, ac ymhellach yn ôl, Three Mile Island - rydym bob amser yn cael clywed bod ynni niwclear yn ddiogel, ond mae'r damweiniau'n parhau i ddigwydd. Rwy'n falch o glywed bod yna wrthwynebiad gan Blaid Cymru i'r cynnig hwn heddiw. Rwyf hefyd yn fodlon ildio os yw Rhun ap Iorwerth, efallai, eisiau rhoi datganiad clir yn gwrthwynebu'r adweithydd niwclear newydd ar Ynys Môn. Na? Dyna -